CELEX: 62009TN0401
Language: el
Date: 2009-10-05 00:00:00
Title: Υπόθεση T-401/09: Προσφυγή-αγωγή της 5ης Οκτωβρίου 2009 — Marcuccio κατά Δικαστηρίου των Ευρωπαϊκών Κοινοτήτων

5.12.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/30
            
         Προσφυγή-αγωγή της 5ης Οκτωβρίου 2009 — Marcuccio κατά Δικαστηρίου των Ευρωπαϊκών Κοινοτήτων
   (Υπόθεση T-401/09)
   2009/C 297/44
   Γλώσσα διαδικασίας: η ιταλική
   
      Διάδικοι
   
   
      Προσφεύγων-ενάγων: Luigi Marcuccio (Tricase, Ιταλία) (εκπρόσωπος: G. Cipressa, δικηγόρος)
   
      Καθού-εναγόμενο: Δικαστήριο των Ευρωπαϊκών Κοινοτήτων
   
      Αιτήματα του προσφεύγοντος-ενάγοντος
   
   Ο προσφεύγων-ενάγων (στο εξής: προσφεύγων) ζητεί από το Πρωτοδικείο:
   
               —
            
            
               να ακυρώσει την απόφαση, όποια μορφή και αν έχει αυτή, με την οποία το καθού-εναγόμενο (στο εξής: καθού) απέρριψε το αίτημα που υπέβαλε ο προσφεύγων στο καθού στις 24 Μαΐου 2009,
            
         
               —
            
            
               να ακυρώσει το υπηρεσιακό σημείωμα της Γραμματείας του Δικαστηρίου της 15ης Ιουνίου 2009,
            
         
               —
            
            
               να υποχρεώσει το καθού να του καταβάλει ως αποζημίωση το ποσό των 10 000 ευρώ (δέκα χιλιάδων ευρώ) ή το ενδεχομένως μεγαλύτερο ή μικρότερο ποσό που το Πρωτοδικείο θα κρίνει δίκαιο και εύλογο,
            
         
               —
            
            
               να καταδικάσει το καθού στο σύνολο των δικαστικών εξόδων της παρούσας διαδικασίας.
            
         
      Λόγοι ακυρώσεως και κύρια επιχειρήματα
   
   Αντικείμενο της δίκης είναι η άρνηση του καθού να δεχτεί το αίτημα αποκατάστασης της ζημίας την οποία ο προσφεύγων ισχυρίζεται ότι υπέστη επειδή επιδόθηκε σε δικηγόρο μη εξουσιοδοτημένο πλέον να παραλαμβάνει έγγραφα το δικόγραφο της αναίρεσης που άσκησε η Επιτροπή κατά απόφασης του Δικαστηρίου Δημόσιας Διοίκησης με την οποία είχαν γίνει εν μέρει δεκτά τα αιτήματα του προσφεύγοντος.
   Προς στήριξη της προσφυγής-αγωγής ο προσφεύγων ισχυρίζεται ότι δεν έχει παρατεθεί καμία αιτιολογία, ότι έχει παραβιαστεί το καθήκον χρηστής διοίκησης και ότι συντρέχουν εν προκειμένω παράβαση νόμου και πρόδηλο σφάλμα εκτίμησης.